Twee beseer toe muur ineenstortFoto: ER24 Twee mans in hul 30s is Donderdagmiddag ernstig beseer toe ŉ muur in Constantia, Kaapstad ineengestort het. “Die bouers is op die toneel behandel voordat hulle na Victoria-hospitaal geneem is vir dringende mediese behandeling,” het Luyanda Majija, woordvoerder van ER24, in ŉ verklaring gesê. Die mans het glo aan die 2 meter hoë muur gebou toe dit ineengestort het. Die voorval word ondersoek.